Chivharo

Chivharo (n. cork, stopper, bottle top) zvinoreva chinhu chinoshandiswa kukwidibira ringava bhodhoro, poto, hari kana chimwe chibatiro.

Mamwe Mazwi

Chiduumidzo, chidziviro ridhi hwidibo kana chikwidibiro (lid) chivharo chikwidibira poto kana bheseni. 
Kudumbidza (Cover with lid. Put lid on) zvichireva kukwidiba kana kukwidibira.
Mudzivo (cork, stopper).

Mitauro yeBantu

Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano.

MaZulu vanoti isivalo (n. Cork, stopper; lid ; shutter) kureva chivharo. Sokuti: isivalo sebodlela (cork of a bottle); isivalo sebodwe (lid of a pot).
VaKikuyu vanoti kokunika (to cover, to stop up, to cover with lid, to wrap; to encase) kureva kufugidza, kufundika kana  kuputira.
VaKikuyu vanoti nguniko (n. a cover; a lid; a wrapper; bung) kureva chivharo, hwidibo, fukidzo kana chiputiriso.